Albert Corey

Albert Louis Corey (16. huhtikuuta 1878 Meursault – 3. elokuuta 1926 Pariisi) oli ranskalainen kestävyysjuoksija ja olympiamitalisti. Hän voitti kaksi hopeaa vuoden 1904 olympialaisista St. Louisista; neljän mailin joukkuejuoksusta sekä henkilökohtaiselta maratonilta.

Corey muutti vuonna 1902 Yhdysvaltoihin ja St. Louisin olympialaisissa hän juoksi Chicagon yleisurheiluliiton väreissä. Kansainvälinen olympiakomitea on merkinnyt maratonmitalin Ranskalle ja joukkuejuoksun mitali on merkitty Yhdysvaltain ja Ranskan sekajoukkueelle. Joukkueen muut juoksijat olivat yhdysvaltalaisia.

Lähteet 

Ranskalaiset kestävyysjuoksijat
Ranskalaiset olympiamitalistit
Vuonna 1878 syntyneet
Vuonna 1926 kuolleet